Picki tõbi

Picki tõbi on harva esinev neurodegeneratiivne haigus.

RHK-10s klassifitseeritakse Picki tõbe koodiga G31.0 – piirdunud ajuatroofia.

Picki tõbi algab tavaliselt 50.–60. eluaasta vahel. Iseloomulikud on aeglaselt süvenevad isiksuse muutused ja sotsiaalne degradatsioon, intellekti, mälu ja mõttekäigu häired koos apaatia, eufooria ja vahel ka ekstrapüramidaalnähtudega. Küllaltki iseloomulik on afaasia. Visualiseerumisel võib ilmneda aju frontaalsagara ja temporaalsagara eesmise osa atroofia. Neuroloogilisi sümptomeid tavaliselt ei esine. Psüühiliselt väljenduvat sündroomi – dementsust – kodeeritakse Picki tõve korral RHK-10 koodiga F02.0.

Haigus on nimetuse saanud saksa neuroloogi ja psühhiaatri Arnold Picki järgi.

Kategooria:Närvisüsteemihaigused
Kategooria:Psüühika- ja käitumishäired